Document ID: /roh_data/filtered/fineweb-2-filterrobots_roh.jsonl.gz/58022

Austria vul scumond total da fimar en ustarias
- Venderdi, 10.4.2015, 17:02
L’Austria vala sco in dals davos «paradis» per fimaders. Quai duai sa midar. Davent dal matg 2018 duai esser scumandà da fimar er en restaurants en l'Austria.
La regenza austriaca ha dà en consultaziun in sboz da lescha. Cun approvar quest fissi scumandar da fimar en ustarias.
Enfin uss pudevan ustarias endrizzar stanzas separadas per fimaders sch'i na vegniva betg fimà en la stanza principala dal local. En locals pitschens pudev'ins ultra da quai fimar. Ustarias ch'han endrizzà voluntarmain locals per fimaders duain survegnir enavos ina part dals daners investids. L'Austria aveva enfin uss serrà giu mal en studis da la lia cunter il cancer europeica.
RR novitads 17:00